CELEX: 62018TN0093
Language: et
Date: 2018-02-19 00:00:00
Title: Kohtuasi T-93/18: 19. veebruaril 2018 esitatud hagi – International Skating Union versus komisjon

23.4.2018   
            
            
               ET
            
            
               Euroopa Liidu Teataja
            
            
               C 142/55
            
         19. veebruaril 2018 esitatud hagi – International Skating Union versus komisjon
   (Kohtuasi T-93/18)
   (2018/C 142/72)
   Kohtumenetluse keel: inglise
   
      Pooled
   
   
      Hageja: International Skating Union (Lausanne, Šveits) (esindaja: advokaat J.-F. Bellis)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 8. detsembri 2017. aasta otsus asjas AT.40208 – International Skating Union’s Eligibility rules, ja
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagi põhjenduseks esitab hageja kaheksa väidet.
   
               1.
            
            
               Esimese väite kohaselt on vaidlustatud otsuse põhjendus suuresti vasturääkiv.
            
         
               2.
            
            
               Teise väite kohaselt ei ole hageja abikõlblikkuse eeskirjade eesmärk piirata konkurentsi.
            
         
               3.
            
            
               Kolmanda väite kohaselt ei too hageja abikõlblikkuse eeskirjad kaasa konkurentsi piiramist.
            
         
               4.
            
            
               Neljanda väite kohaselt ei kuulu hageja otsus jätta heaks kiitmata 2014 Dubai Icederby üritus ELTL artikli 101 kohaldamisalasse, kuna selle otsusega taotleti õiguspärast eesmärki, mis on kooskõlas hageja eetikakoodeksiga, mille kohaselt on kihlvedude mis tahes vormis toetamine keelatud.
            
         
               5.
            
            
               Viienda väite kohaselt ei kuulu hageja otsus jätta heaks kiitmata 2014 Dubai Icederby üritus igal juhul ELTL artikli 101 territoriaalsesse kohaldamisalasse.
            
         
               6.
            
            
               Kuuenda väite kohaselt on alusetu väide, et Rahvusvahelise spordiarbitraaži kohtu reeglid tugevdavad väidetavaid konkurentsipiiranguid.
            
         
               7.
            
            
               Seitsmenda väite kohaselt on komisjon ületanud oma pädevust, kuna nägi hagejale ette parandusmeetmed, millel pole midagi ühist tuvastatud rikkumisega.
            
         
               8.
            
            
               Kaheksanda väite kohaselt puudub perioodilistel karistusmaksetel igasugune õiguslik alus.